CELEX: 32013R0348
Language: lv
Date: 2013-04-17 00:00:00
Title: Komisijas Regula (ES) Nr. 348/2013 ( 2013. gada 17. aprīlis ), ar ko groza XIV pielikumu Eiropas Parlamenta un Padomes Regulā (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu ( REACH )  Dokuments attiecas uz EEZ

18.4.2013   
            
            
               LV
            
            
               Eiropas Savienības Oficiālais Vēstnesis
            
            
               L 108/1
            
         KOMISIJAS REGULA (ES) Nr. 348/2013
   (2013. gada 17. aprīlis),
   ar ko groza XIV pielikumu Eiropas Parlamenta un Padomes Regulā (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 18. decembra Regulu (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (1), un jo īpaši tās 58. un 131. pantu,
   tā kā:
   
               (1)
            
            
               Regula (EK) Nr. 1907/2006 paredz, ka licencēšanu var piemērot attiecībā uz vielām, kuras atbilst klasifikācijas kritērijiem kā kancerogēnas (1.A vai 1.B kategorija), mutagēnas (1.A vai 1.B kategorija) un reproduktīvajai sistēmai toksiskas (1.A vai 1.B kategorija) vielas saskaņā ar Padomes 2008. gada 16. decembra Regulu (EK) Nr. 1272/2008 par vielu un maisījumu klasificēšanu, marķēšanu un iepakošanu (2), vielām, kuras ir noturīgas, bioakumulatīvas un toksiskas, vielām, kuras ir ļoti noturīgas un ļoti bioakumulatīvas, un vielām, par kurām ir zinātniski pierādījumi, ka tās var būtiski ietekmēt cilvēku veselību vai apkārtējo vidi un rada pamatu nopietnām bažām.
            
         
               (2)
            
            
               Trihloretilēns klasificējams kā kancerogēna viela (1.B kategorija) saskaņā ar Regulu (EK) Nr. 1272/2008, tādējādi viela atbilst Regulas (EK) Nr. 1907/2006 57. panta a) apakšpunktā izklāstītajiem kritērijiem vielu iekļaušanai minētās regulas XIV pielikumā.
            
         
               (3)
            
            
               Hroma trioksīds klasificējams kā kancerogēna (1.A kategorija) un mutagēna viela (1.B kategorija) saskaņā ar Regulu (EK) Nr. 1272/2008, tādējādi viela atbilst Regulas (EK) Nr. 1907/2006 57. panta a) un b) apakšpunktā izklāstītajiem kritērijiem vielu iekļaušanai minētās regulas XIV pielikumā.
            
         
               (4)
            
            
               No hroma trioksīda iegūtas skābes un to oligomēri klasificējami kā kancerogēnas vielas (1.B kategorija) saskaņā ar Regulu (EK) Nr. 1272/2008, tādējādi vielas atbilst Regulas (EK) Nr. 1907/2006 57. panta a) apakšpunktā izklāstītajiem kritērijiem vielu iekļaušanai minētās regulas XIV pielikumā.
            
         
               (5)
            
            
               Nātrija dihromāts klasificējams kā kancerogēna (1.B kategorija), mutagēna (1.B kategorija) un reproduktīvajai sistēmai toksiska viela (1.B kategorija) saskaņā ar Regulu (EK) Nr. 1272/2008, tādējādi viela atbilst Regulas (EK) Nr. 1907/2006 57. panta a), b) un c) apakšpunktā izklāstītajiem kritērijiem vielu iekļaušanai minētās regulas XIV pielikumā.
            
         
               (6)
            
            
               Kālija dihromāts klasificējams kā kancerogēna (1.B kategorija), mutagēna (1.B kategorija) un reproduktīvajai sistēmai toksiska viela (1.B kategorija) saskaņā ar Regulu (EK) Nr. 1272/2008, tādējādi viela atbilst Regulas (EK) Nr. 1907/2006 57. panta a), b) un c) apakšpunktā izklāstītajiem kritērijiem vielu iekļaušanai minētās regulas XIV pielikumā.
            
         
               (7)
            
            
               Amonija dihromāts klasificējams kā kancerogēna (1.B kategorija), mutagēna (1.B kategorija) un reproduktīvajai sistēmai toksiska viela (1.B kategorija) saskaņā ar Regulu (EK) Nr. 1272/2008, tādējādi viela atbilst Regulas (EK) Nr. 1907/2006 57. panta a), b) un c) apakšpunktā izklāstītajiem kritērijiem vielu iekļaušanai minētās regulas XIV pielikumā.
            
         
               (8)
            
            
               Kālija hromāts klasificējams kā kancerogēna (1.B kategorija) un mutagēna viela (1.B kategorija) saskaņā ar Regulu (EK) Nr. 1272/2008, tādējādi viela atbilst Regulas (EK) Nr. 1907/2006 57. panta a) un b) apakšpunktā izklāstītajiem kritērijiem vielu iekļaušanai minētās regulas XIV pielikumā.
            
         
               (9)
            
            
               Nātrija hromāts klasificējams kā kancerogēna (1.B kategorija), mutagēna (1.B kategorija) un reproduktīvajai sistēmai toksiska viela (1.B kategorija) saskaņā ar Regulu (EK) Nr. 1272/2008, tādējādi viela atbilst Regulas (EK) Nr. 1907/2006 57. panta a), b) un c) apakšpunktā izklāstītajiem kritērijiem vielu iekļaušanai minētās regulas XIV pielikumā.
            
         
               (10)
            
            
               Saskaņā ar Regulas (EK) Nr. 1907/2006 59. pantu minētās vielas ir apzinātas un iekļautas kandidātvielu sarakstā. Turklāt Eiropas Ķīmisko vielu aģentūras (turpmāk “Agentūra”) 2011. gada 20. decembra ieteikumā (3) aicināts tās prioritārā kārtībā iekļaut Regulas (EK) Nr. 1907/2006 XIV pielikumā saskaņā ar minētās regulas 58. pantu. Tāpēc ir lietderīgi iekļaut vielas minētajā pielikumā.
            
         
               (11)
            
            
               Kobalta savienojumi kobalta(II) sulfāts, kobalta dihlorīds, kobalta(II) dinitrāts, kobalta(II) karbonāts un kobalta(II) diacetāts klasificējami kā kancerogēnas (1.B kategorija) un reproduktīvajai sistēmai toksiskas vielas (1.B kategorija) saskaņā ar Regulu (EK) Nr. 1272/2008, tādējādi vielas atbilst Regulas (EK) Nr. 1907/2006 57. panta a) un c) apakšpunktā izklāstītajiem kritērijiem vielu iekļaušanai minētās regulas XIV pielikumā. Saskaņā ar Regulas (EK) Nr. 1907/2006 59. pantu vielas ir apzinātas un iekļautas kandidātvielu sarakstā.
            
         
               (12)
            
            
               Aģentūras 2011. gada 20. decembra ieteikumā aicināts arī prioritārā kārtībā iekļaut minētos kobalta savienojumus Regulas (EK) Nr. 1907/2006 XIV pielikumā saskaņā ar minētās regulas 58. pantu. Tomēr Komisija uzskata, ka vismaz viens minēto vielu lietojums (t. i., virsmas apstrāde) rada apdraudējumu cilvēku veselībai, kas netiek pienācīgi kontrolēts un ir jārisina. Tāpēc saskaņā ar Regulas (EK) Nr. 1907/2006 69. panta 1. punktu Komisijai būtu jālūdz Aģentūru sagatavot dokumentāciju saskaņā ar minētās regulas XV pielikumā noteiktajām prasībām. Tādēļ ir lietderīgi atlikt lēmuma pieņemšanu par jebkuras minētās vielas iekļaušanu XIV pielikumā, līdz ir pabeigts minētās regulas 69. līdz 73. pantā noteiktais process.
            
         
               (13)
            
            
               Aģentūras 2011. gada 20. decembra ieteikumā ir noteikti pieteikumu iesniegšanas termiņi, kas attiecībā uz katru no minētās regulas pielikumā uzskaitītajām vielām ir minēti Regulas (EK) Nr. 1907/2006 58. panta 1. punkta c) apakšpunkta ii) daļā. Šie datumi ir noteikti, pamatojoties uz aplēsēm, cik laika būs vajadzīgs licencēšanas pieteikuma sagatavošanai, ņemot vērā par katru vielu pieejamo informāciju un saskaņā ar Regulas (EK) Nr. 1907/2006 58. panta 4. punktu veiktajā publiskajā apspriešanā iegūto informāciju. Ir ņemta vērā arī Aģentūras spēja apstrādāt pieteikumus Regulā (EK) Nr. 1907/2006 noteiktajā laikā.
            
         
               (14)
            
            
               Attiecībā uz septiņiem hroma savienojumiem Aģentūra ierosināja pieteikuma iesniegšanas termiņu noteikt 21 mēnesi pēc šīs regulas stāšanās spēkā. Tomēr apspriedes ar dalībvalstīm un labāka izpratne par attiecīgo tirgu un saistīto piegādes ķēžu īpašās struktūras nozīmi liek secināt, ka pieteikuma iesniegšanas termiņš būtu jānosaka 35 mēnešus pēc šīs regulas stāšanās spēkā.
            
         
               (15)
            
            
               Attiecībā uz katru no vielām, kas uzskaitītas šīs regulas pielikumā, Regulas (EK) Nr. 1907/2006 58. panta 1. punkta c) apakšpunkta i) daļā minētajam rieta datumam vajadzētu būt 18 mēnešus pēc minētās regulas 58. panta 1. punkta c) apakšpunkta ii) punktā minētā pieteikumu iesniegšanas beigu termiņa.
            
         
               (16)
            
            
               Ir lietderīgi Regulas (EK) Nr. 1907/2006 58. panta 1. punkta c) apakšpunkta i) un ii) punktā minētos datumus norādīt minētās regulas XIV pielikumā.
            
         
               (17)
            
            
               Regulas (EK) Nr. 1907/2006 58. panta 1. punkta e) apakšpunkts kopā ar 58. panta 2. punktu paredz iespēju noteikt atkāpes lietošanas veidiem vai lietošanas veidu kategorijām, ja, balstoties uz konkrētiem Savienības tiesību aktiem, kas uzliek obligātas prasības attiecībā uz cilvēku veselības vai dabas aizsardzību, risku pareizi kontrolē. Saskaņā ar pašlaik pieejamo informāciju nav lietderīgi noteikt atkāpes, pamatojoties uz šiem noteikumiem.
            
         
               (18)
            
            
               Balstoties uz šobrīd pieejamo informāciju, nav lietderīgi noteikt atbrīvojumus uz produktiem un procesiem orientētai pētniecībai un izstrādei.
            
         
               (19)
            
            
               Balstoties uz šobrīd pieejamo informāciju, nav lietderīgi noteikt pārskatīšanas termiņus konkrētiem lietošanas veidiem.
            
         
               (20)
            
            
               Tāpēc būtu attiecīgi jāgroza Regula (EK) Nr. 1907/2006.
            
         
               (21)
            
            
               Šajā regulā noteiktie pasākumi ir saskaņā ar atzinumu, ko sniegusi komiteja, kas izveidota, ievērojot Regulas (EK) Nr. 1907/2006 133. pantu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1907/2006 XIV pielikumu groza saskaņā ar šīs regulas pielikumu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 17. aprīlī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 396, 30.12.2006., 1. lpp.
   
      (2)  OV L 353, 31.12.2008., 1. lpp.
   
      (3)  http://echa.europa.eu/documents/10162/13640/3rd_a_xiv_recommendation_20dec2011_en.pdf
   
      PIELIKUMS
      Regulas (EK) Nr. 1907/2006 XIV pielikuma tabulā pievieno šādus ierakstus.
      
         
                     Ieraksts Nr.
                  
                  
                     Viela
                  
                  
                     Būtiskās īpašības, kas minētas 57. pantā
                  
                  
                     Pārejas pasākumi
                  
                  
                     Atkāpes lietošanas (kategoriju) veidiem
                  
                  
                     Pārskatīšanas termiņi
                  
               
                     Pieteikuma iesniegšanas termiņš (1)
                     
                  
                  
                     Rieta datums (2)
                     
                  
               
                     “15.
                  
                  
                     Trihloretilēns
                     EK Nr.: 201-167-4
                     CAS Nr: 79-01-6
                  
                  
                     Kancerogēna
                     (1.B kategorija)
                  
                  
                     2014. gada 21. oktobris
                  
                  
                     2016. gada 21. aprīlis
                  
                  
                     —
                  
                  
                     —
                  
               
                     16.
                  
                  
                     Hroma trioksīds
                     EK Nr.: 215-607-8
                     CAS Nr.: 1333-82-0
                  
                  
                     
                                  
                              
                              
                                 Kancerogēna
                                 (1.A kategorija)
                              
                           
                                  
                              
                              
                                 Mutagēna
                                 (1.B kategorija)
                              
                           
                  
                     2016. gada 21. marts
                  
                  
                     2017. gada 21. septembris
                  
                  
                     —
                  
                  
                     —
                  
               
                     17.
                  
                  
                     No hroma trioksīda iegūtas skābes un to oligomēri
                     Grupā ietilpst:
                     
                                  
                              
                              
                                 Hromskābe
                                 EK Nr.: 231-801-5
                                 CAS Nr.: 7738-94-5
                              
                           
                                  
                              
                              
                                 Dihromskābe
                                 EK Nr.: 236-881-5
                                 CAS Nr.: 13530-68-2
                              
                           
                                  
                              
                              
                                 Hromskābes un dihromskābes oligomēri
                                 EK Nr.: vēl nav piešķirts
                                 CAS Nr.: vēl nav piešķirts
                              
                           
                  
                     Kancerogēna
                     (1.B kategorija)
                  
                  
                     2016. gada 21. marts
                  
                  
                     2017. gada 21. septembris
                  
                  
                     —
                  
                  
                     —
                  
               
                     18.
                  
                  
                     Nātrija dihromāts
                     EK Nr.: 234-190-3
                     CAS Nr.: 7789-12-0
                     10588-01-9
                  
                  
                     
                                  
                              
                              
                                 Kancerogēna
                                 (1.B kategorija)
                              
                           
                                  
                              
                              
                                 Mutagēna
                                 (1.B kategorija)
                              
                           
                                  
                              
                              
                                 Reproduktīvajai sistēmai toksiska
                                 (1.B kategorija)
                              
                           
                  
                     2016. gada 21. marts
                  
                  
                     2017. gada 21. septembris
                  
                  
                     —
                  
                  
                     —
                  
               
                     19.
                  
                  
                     Kālija dihromāts
                     EK Nr.: 231-906-6
                     CAS Nr.: 7778-50-9
                  
                  
                     
                                  
                              
                              
                                 Kancerogēna
                                 (1.B kategorija)
                              
                           
                                  
                              
                              
                                 Mutagēna
                                 (1.B kategorija)
                              
                           
                                  
                              
                              
                                 Reproduktīvajai sistēmai toksiska
                                 (1.B kategorija)
                              
                           
                  
                     2016. gada 21. marts
                  
                  
                     2017. gada 21. septembris
                  
                  
                     —
                  
                  
                     —
                  
               
                     20.
                  
                  
                     Amonija dihromāts
                     EK Nr.: 232-143-1
                     CAS Nr.: 7789-09-5
                  
                  
                     
                                  
                              
                              
                                 Kancerogēna
                                 (1.B kategorija)
                              
                           
                                  
                              
                              
                                 Mutagēna
                                 (1.B kategorija)
                              
                           
                                  
                              
                              
                                 Reproduktīvajai sistēmai toksiska
                                 (1.B kategorija)
                              
                           
                  
                     2016. gada 21. marts
                  
                  
                     2017. gada 21. septembris
                  
                  
                      
                  
                  
                      
                  
               
                     21.
                  
                  
                     Kālija hromāts
                     EK Nr.: 232-140-5
                     CAS Nr.: 7789-00-6
                  
                  
                     
                                  
                              
                              
                                 Kancerogēna
                                 (1.B kategorija)
                              
                           
                                  
                              
                              
                                 Mutagēna
                                 (1.B kategorija)
                              
                           
                  
                     2016. gada 21. marts
                  
                  
                     2017. gada 21. septembris
                  
                  
                      
                  
                  
                      
                  
               
                     22.
                  
                  
                     Nātrija hromāts
                     EK Nr.: 231-889-5
                     CAS Nr.: 7775-11-3
                  
                  
                     
                                  
                              
                              
                                 Kancerogēna
                                 (1.B kategorija)
                              
                           
                                  
                              
                              
                                 Mutagēna
                                 (1.B kategorija)
                              
                           
                                  
                              
                              
                                 Reproduktīvajai sistēmai toksiska
                                 (1.B kategorija)
                              
                           
                  
                     2016. gada 21. marts
                  
                  
                     2017. gada 21. septembris”
                  
                  
                      
                  
                  
                      
                  
               
      
         (1)  Regulas (EK) Nr. 1907/2006 58. panta 1. punkta c) apakšpunkta ii) punktā minētais datums.
      
         (2)  Regulas (EK) Nr. 1907/2006 58. panta 1. punkta c) apakšpunkta i) punktā minētais datums.